પોલીસ સૂત્રોમાંથી મળેલ વિગત મુજબ કઠલાલ તાલુકાના ખોખરવાડામાં રહેતા અસ્ફાકઅલી તૈયબઅલી ખોખરે થોડા સમય પહેલાં તાહીર અલી ઉર્ફે બાબુ અબ્દુલમીયાં ખોખર પાસેથી રૂપિયા ૧,૭૮,૦૦૦ ઉછીના લીધા હતા. આ પૈસાની ચૂકવણીમાં વિલંબ થતાં તાહીરઅલી ખોખરે ગત તા.૩૧-૧૨-૧૭ ના બપોરે અસ્ફાકઅલીના ઘરે જઈ તેની પત્નિ શીરીનબાનું ને બળજબરી પૂર્વક સફેદ બોલેરો કાર નં.જીજે-૦૭ -૬૭૮૬ માં ઉઠાવી બેસાડવામાં જતો હતો ત્યારે મદીનાબાનું શીરીનબાનુને છોડાવવા જતા તાહીરઅલીએ મદીના બીબીને સાથળ ઉપર લાઠી મારી ઈજા કરી જાનથી મારી નાંખવાની ધમકી આપી હતી. આમ તાહીરઅલી ખોખર, આમીર અલી ખોખરની મદદથી પૈસાની વસુલાત પેટે શીરીન બાનુને બળજબરીપૂર્વક ઉઠાવી કારમાં અપહરણ કરી ગયો હતો.